**अफ़्रीकी झाड़ी हाथी** (वैज्ञानिक नाम: लोक्सोडोंटा अफ़्रीकाना) जिन्हें **अफ़्रीकी सवाना हाथी** के नाम से भी जाना जाता हैं, अफ़्रीकी हाथी के दो प्रजातियों में से एक हैं। ये वर्तमान में विलुप्त होने की कगार पर हैं। वैज्ञानिक शोध के अनुसार इन्हें संसार का सबसे बड़ा जीवित स्थलीय जानवर माना जाता है। इनके पैर से कंधे तक की ऊंचाई लगभग 3.96 मीटर और शरीर का वजन लगभग 10.4 टन तक होता है। ये मूल रूप से अफ्रीका के 37 देशों में पाए जाते हैं। इनका निवासस्थान आमतौर पर जंगलों में, घास के मैदानों में और आद्र एवं कृषि योग्य भूमि पर होता हैं। वर्तमान में इनके निवासस्थान में आई कमी के कारण हाथी की यह विशाल प्रजाति विलुप्ति के कगार पर खड़ी है। इसके अलावा अंतर्राष्ट्रीय बाजार में इनके दाँतों की माँग अधिक होने के कारण अवैध रूप से इनका शिकार भी लम्बे समय से किया जा रहा है। 2021 में, इस प्रजाति के हाथियों की संख्या में आई कमी को देखते हुए आईयूसीएन लाल सूची में इन्हें लुप्तप्राय जानवर के रूप में सूचीबद्ध किया गया है।

ये एक सामाजिक स्तनपायी जानवर हैं, जो गाय एवं दूसरे जीवों की तरह झूंड में यात्रा करना पसन्द करते हैं। शाकाहारी होने के कारण ये घास, लताओं, जड़ी-बूटियों, पत्तियों और छाल को अपने भोजन के रूप में ग्रहण करते हैं। इस प्रजाति की मादा हाथियों में मासिक धर्म चक्र तीन से चार महीनों तक चलता है और यें मादा हाथी 22 महीनों तक गर्भवती रहती हैं, जो किसी भी स्तनपायी की सबसे लंबी गर्भधारण अवधि है।

शारीरिक गठन
-----------

अफ़्रीकी झाड़ी हाथियों की त्वचा सामान्यतः भूरे रंग की होती है। इनके शरीर पर बाल कम पाए जाते हैं। इनके कान काफ़ी बड़े होते हैं, जो इनके पूरे कंधे को ढकने का काम करते हैं। इनके कान का आकार 2 मीटर × 1.5 मीटर (6 फीट 7 इंच × 4 फीट 11 इंच) तक हो सकता है। इनके कान नुकीले और त्रिकोणीय आकार के होते हैं। गर्मी के दिनों में ये अपने कानों को जोर से फड़फड़ाते हैं, जिससे हवा का प्रवाह बनता है और गर्म मौसम के दौरान गर्मी के नुकसान को कम करने के लिए इनके शरीर में अंदर की तरफ बड़ी रक्त वाहिकाएँ उजागर हो जाती हैं। इस तरह से इनके बड़े कान इनके शरीर की गर्मी को कम करने में भी मदद करते हैं। इनका पश्चकपाल तल आगे की ओर झुका हुआ होता है और इनका पिछला भाग अवतल आकार का होता है। इनके मजबूत दाँत बाहर की ओर मुड़े हुए और आगे की ओर निकले हुए होते हैं। इनकी लंबी सूंड दो अंगुलियों के समान नोक वाली होती है।

आवास
----

अफ़्रीकी झाड़ी हाथी मूल रूप से उप-सहारा अफ़्रीका के देशों में पाए जाते हैं, जिसमें युगांडा, केन्या, तंजानिया, बोत्सवाना, जिम्बाब्वे, नामीबिया, जाम्बिया और अंगोला शामिल हैं। इस प्रजाति के हाथियों को विभिन्न प्रकार के आवासों के बीच घूमता हुआ देखा गया है, जिनमें उपोष्णकटिबंधीय और समशीतोष्ण वन, शुष्क और मौसमी बाढ़ वाले घास के मैदान, घने वन, आर्द्रभूमि और समुद्र तल से पर्वत ढलानों तक फैली कृषि भूमि शामिल हैं। ये माली और नामीबिया के रेगिस्तानी और अर्ध-रेगिस्तानी इलाकों में भी पाए जाते हैं। इथोपिया में एक अफ़्रीकी झाड़ी हाथी की ऊँचाई 2,500 मीटर (8,200 फीट) तक दर्ज की गई है।

इन्हें भी देखें
---------------

* अफ़्रीकी हाथी
* एशियाई हाथी

सन्दर्भ
-------

1. ↑  Wilson, Don E.; Reeder, DeeAnn M. (2005). *Mammal Species of the World: A Taxonomic and Geographic Reference* (अंग्रेज़ी में). JHU Press. आई॰ऍस॰बी॰ऍन॰ 978-0-8018-8221-0. अभिगमन तिथि 24 जून 2023.
2. ↑  "About Elephants". *web.archive.org*. 18 मार्च 2009. मूल से 18 मार्च 2009 को पुरालेखित. अभिगमन तिथि 24 जून 2023.
3. ↑  लोक्सोडोंटा अफ़्रीकाना
4. ↑  Foley, C. A. H.; Papageorge, S.; Wasser, S. K. (3 अगस्त 2001). "Noninvasive Stress and Reproductive Measures of Social and Ecological Pressures in Free-Ranging African Elephants". *Conservation Biology* (अंग्रेज़ी में). पपृ॰ 1134–1142. डीओआइ:10.1046/j.1523-1739.2001.0150041134.x. अभिगमन तिथि 24 जून 2023.
5. ↑  Jardine, W. (1836). "The Elephant of Africa". *The Naturalist's Library*. V. Natural History of the Pachydermes, Or, Thick-skinned Quadrupeds. Edinburgh, London, Dublin: W.H. Lizars, Samuel Highley, W. Curry, jun. & Company. पपृ॰ 124–132.
6. ↑  Estes, R. D. (1999). "Elephant *Loxodonta africana* Family Elephantidae, Order Proboscidea". *The Safari Companion: A Guide to Watching African Mammals Including Hoofed Mammals, Carnivores, and Primates* (Revised and expanded संस्करण). Vermont: Chelsea Green Publishing Company. पपृ॰ 223–233. आई॰ऍस॰बी॰ऍन॰ 1-890132-44-6.
7. ↑  Shoshani, J. (1978). "General information on elephants with emphasis on tusks". *Elephant*. **1** (2): 20–31. डीओआइ:10.22237/elephant/1491234053. मूल से 20 February 2020 को पुरालेखित. अभिगमन तिथि 11 June 2019.
8. ↑  Grubb, P.; Groves, C. P.; Dudley, J. P.; Shoshani, J. (2000). "Living African elephants belong to two species: *Loxodonta africana* (Blumenbach, 1797) and *Loxodonta cyclotis* (Matschie, 1900)". *Elephant*. **2** (4): 1–4. डीओआइ:10.22237/elephant/1521732169.
9. ↑  लोक्सोडोंटा अफ़्रीकाना